七种义句（主要依照【金刚般若论】(宋元版)）
七义句
  显示菩萨所作究竟
  显示成立此法门故
  （一）种性不断
    上座须菩提最初说言：「希有世尊，云何如来以第一善摄摄受所有菩萨摩诃萨也。」如是等。
      「善摄」者
        谓已熟菩萨于佛证正觉转法轮时，以五种义中菩萨法而建立故。
      「付嘱」者
        彼已得摄受菩萨等，于佛般涅槃时，亦以彼五义如是建立故。
      显示种性不断
  （二）发起行相
    如经云「云何菩萨应住」如是等
      应住者谓欲愿故
        欲者正求也
        愿者为所求故作心思念也
        显示摄道
      应修行者，谓相应三摩钵帝故
        相应三摩钵帝者，无分别三摩提也
        显示成就道
      应降伏心者，谓折伏散乱故
        折伏散乱者，若彼三摩钵帝心散，制令还住也。
        显示不失道
  （三）行所住处
    十八种应知（十八种住处）
      ﹝一﹞发心
        为发心故，经言：「此菩萨应生如是心」等。
      ﹝二﹞波罗蜜相应行
        为波罗蜜相应行故，经言：「菩萨不住于物，应行布施」等。
      ﹝三﹞欲得色身
        为欲得色身故，经言：「须菩提！于意云何？应以相具足见如来不？」如是等
      ﹝四﹞欲得法身
        1、言说法身
          为欲得此法身故，经言「世尊！颇有众生，于未来世，」如是等。
        2、证得法身
          (1) 智相
            为欲得智相法身故，经言：「有法如来正觉阿耨多罗三藐三菩提耶？」如是等。
          (2) 福相
            为欲得福相法身故，经言：「若此三千大千世界」如是等。
      ﹝五﹞于修道得胜中无慢
        为修道得胜中无慢故，经言：「须嚧多阿般那颇作是念」如是等。
      ﹝六﹞不离佛出时
        为不离佛出时故，经言：「有法如来于然灯佛所」如是等。
      ﹝七﹞愿净佛土
        为愿净佛土故，经言：「须菩提若有如是言，我成就庄严国土」如是等。
      ﹝八﹞成熟众生
        为成熟众生故，经言：「须菩提譬如有丈夫」如是等。
      ﹝九﹞远离随顺外论散乱
        为远离随顺外论散乱故，经言：「须菩提！于意云何？若恒伽河所有沙，复有尔许恒伽河」如是等。
      ﹝十﹞色及众生身搏取中观破相应行
        为色及众生身搏取中观破相应行故，经言：「须菩提！三千大千世界中所有地尘」如是等。
      ﹝十一﹞供养给侍如来
        为供养给侍如来故，经言：「须菩提！于意云何？应以三十二大丈夫相，见如来应正遍觉不」如是等。
      ﹝十二﹞远离利养及疲乏热恼故。不起精进及退失等
        为远离利养疲乏热恼，于精进若退若不发故，经言：「须菩提！若女人若丈夫舍恒伽河沙等身」如是等。
      ﹝十三﹞忍苦
        为忍苦故，经言：「若如来忍波罗蜜」如是等。
      ﹝十四﹞离寂静味
        为离寂静味故，经言：「须菩提！若女人、若丈夫，于此法门受持」如是等。
      ﹝十五﹞于证道时远离喜动
        为证道时远离喜动故，经言：「世尊云何菩萨应住」如是等。
      ﹝十六﹞求教授
        为求教授故，经言：「有法如来于燃灯如来所，正觉阿耨多罗三藐三菩提」如是等。
      ﹝十七﹞证道
        为证道故，经言：「须菩提譬如丈夫妙身大身」如是等。
      ﹝十八﹞上求佛地
        彼佛地复有六种具足摄转依具足
          1、国土净具足
            为国土净具足故，经言：「须菩提！若菩萨如是言，我国土庄严成就」如是等。
          2、无上见智净具足
            为无上见智净具足故，经言：「须菩提！于意云何？如来有肉眼不？乃至若此三千大千世界」如是等。
          3、随形好身具足
            为随形好身具足故，经言：「须菩提！于意云何？应以色身成就见如来不」如是等。
          4、相身具足
            为相身具足故，经言：「须菩提！于意云何？应以相具足见如来不」如是等。
          5、语具足
            为语具足故，经言：「须菩提！于意云何？如来作是念我说法耶」如是等。
          6、心具足
            （1）念处
              为念处故，经言：「须菩提非众生非不众生」如是等。
            （2）正觉
              为正觉故，经言：「须菩提！于意云何？颇有法如来正觉阿耨多罗三藐三菩提不」如是等。
            （3）施设大利法
              为施设大利法故，经言：「复次，须菩提！三千大千世界中，所有须弥山」如是等。
            （4）摄取法身
              为摄取法身故，经言：「须菩提！于意云何？应以相具足见如来不」如是等。
                「须菩提！于意云何？如来可以相具足正觉阿耨多罗三藐三菩提，莫作是念」者，
此义明相具足体非菩提，亦不以相具足为因也，以相是色自性故。
            （5）不住生死涅槃
              为不住涅槃故，经言：「须菩提如是念发行菩萨乘者，有法说断灭耶」如是等。
              为不住流转故，经言：「须菩提菩萨于福聚，不应受不应取」如是等。
            （6）行住净
              A、威仪行住
                为威仪行住故，经言：「若有如是言，如来若去」如是等。
              B、名色观（编者注：疑缺「破」字）自在行住
                为名色观破自在行住故，经言：「须菩提！若复善家子、善家女，以所有三千大千世界中地尘」如是等。
              C、不染行住
                （A）说法不染
                  为说法不染故，经言：「须菩提！若复菩萨，以无量无数世界」如是等。
                （B）流转不染
                  为流转不染故，说偈言：如星翳灯幻，露泡梦电云，于诸有为法，应当如是观。
                    此偈显示四种有为相
                      a、所谓自性相
                        自性相者，共相见识此相如星，应如是见，何以故？
无智闇中有彼光故，有智明中无彼光故。
                        人法我见如翳，应如是见，何以故？以取无义故。
                        识如灯，应如是见，何以故？渴爱润取缘故炽然。
                      b、著所住味相
                        著所住味相者，味著颠倒境界故，彼如幻，应如是见，何以故？以颠倒见故。
                      c、随顺过失相
                        随顺过失相者，无常等随顺故。
                          彼露譬喻者，显示相体无有，以随顺无常故
                          彼泡譬喻者，显示随顺苦体，以受如泡故
                      d、随顺出离相
                        随顺出离相者，随顺人法无我
                          以攀缘故
                          得出离故。说无我以为出离也。
                        随顺者，谓过去等行，以梦等譬喻
                          彼过去行，以所念处故如梦
                          现在者不久时住，故如电
                          未来者彼粗恶种子似虚空，引心出故如云
                          如是知三世行转生已，
则通达无我，
此显示随顺出离相
    彼住处等略为八种，亦得满足
      ﹝一﹞摄住处
        摄住处者，谓发心。
      ﹝二﹞波罗蜜净住处
        波罗蜜净住处者，谓波罗蜜相应行。
      ﹝三﹞欲住处
        欲住处者，谓欲得色身、法身。
      ﹝四﹞离障碍住处
        离障碍住处者，谓余十二种。
      ﹝五﹞净心住处
        净心住处者，谓证道。
      ﹝六﹞究竟住处
        究竟住处者，谓自此已上皆求佛地。
      ﹝七﹞广大住处
      ﹝八﹞甚深住处
      广大及甚深住处者，通一切处
        于初住处中，若说菩萨应生如是心，所有众生如是等，此为广大；若复说言若菩萨众生想转如是等，此为甚深
        于第二住处中, 若说菩萨不住于事, 应行布施如是等, 此为甚深；若复说言彼所有福聚, 不可量取如是等, 此为广大
        如是于余住处中，广大、甚深等，随所相应应知。
  （四）对治
    彼如是相应行相行诸住处时，有二种对治应知
      ﹝一﹞邪行
      ﹝二﹞共见正行
      解说：
        于初住处中，若说「菩萨应生如是心，所有众生」等，此是邪行对治，「生如是心」是菩萨邪行。
若复说言「若菩萨有众生想转」等，此为共见正行对治。此分别执菩萨亦应断，谓我应灭度众生故。
        于第二住处中，若说「应行布施」，此为邪行对治，非无布施是菩萨邪行。
若复说言「住于事」等，是共见正行对治。此分别执菩萨亦应断，谓应行布施故。
  （五）不失
    何者不失？谓离二边。
      ﹝一﹞增益边
        若于如言辞法中，分别执有自性，是增益边
      ﹝二﹞损减边
        若于法无我事中，而执为无，是损减边
      解说：
        于中若说言「世尊若福聚非聚」者，此遮增益边，以无彼福聚分别自性故。
若复说言「是故如来说福聚」，此遮损减边。以彼虽不如言辞有自性而有可说事，以如来说福聚故。
        「须菩提！佛法佛法者，如来说非佛法」者，此遮增益边。
「是名佛法」者，此遮损减边。
          于中「如来说非佛法」者，显示不共义；
「是名佛法」者，显示相应义。
            何者是相应？
              若佛法，如说有自性者，则如来不说佛法。
              以虽不说，亦自知故，是故无有自性。
              为世谛故，如来说名佛法。
            如是于一切处，显示不共及相应义应知。
          复次，佛法者，摄波罗蜜事及念处等菩提分应知。
      菩萨离此二边故。于彼对治不复更失故名不失。
  （六）地
    此地有三种
      ﹝一﹞信行地
        前十六住处显示信行地
      ﹝二﹞净心地
        证道住处是净心地
      ﹝三﹞如来地
        上求佛地，究竟住处是如来地
  （七）立名
    云何立名？
      名「金刚能断」者？此名有二义相应知。
        如说入正见行、入邪见行故。
        「金刚」者，细牢故，细者智因故，牢者不可坏故。
        「能断」者般若波罗蜜中，闻思修所断。如金刚断处而断故，是名「金刚能断」。
      又如画金刚形，初后阔，中则狭
        如是般若波罗蜜中狭者，谓净心地
        初后阔者，谓信行地、如来地
        此显示不共义也
          彼五种义句上上依止应知，彼等皆依止地故。
<
参见《金刚般若论会释》：
所明名义。能诠名句。以教诠义。名为有义句。义之句故。或义是所诠。文为能诠。以文随义。皆有七故。名七义句。若文若义。皆有七故。
参见《金刚般若经赞述》：
此七之初三科判此经，总有三段；后四彰此经中所有之义，非别判文也。三段文者：
（一）善现赞叹名为种姓不断。
（二）善现发请名为发起行相，发问修行之相故。
（三）者如来印答，讫至「应作如是观」名行所住处，谓依佛所说此一部义以行其行，即是行所住处也。
>
此般若波罗蜜，为佛种不断故流行于世，为显此当得佛种不断义故。
<
关于“五种义”，参见《金刚般若论会释》：
逐难释云。于中善摄等者。合经及二论。摄付有六义。
......
五所摄付法。论云。五种义中。菩萨法而建立故。或有解云。谓五乘法中菩萨之法。若尔云何名为五义。不名五乘。既法付五乘。如何言摄付菩萨。今为二解。一云。即下重释前之玄宗之巨委中。释布施云。自此已后。余住处中。有五种随所相应而解释。一依义。二说相。三摄持。四安立。五显现。即是经中所明。理事二行。善恶二门。菩萨修断之法。是佛二时所摄付法。二云。即前七义句中。后五句义所明菩萨行法。前二门问。后五佛答。是正所明能摄付法。
......
>
<
参见《金刚般若论会释》：
二发起行相者。发起了于。行谓般若行解。即慧体名相。以无相故。非是相状。如十六行慧胜得名。三问皆因慧行相。佛所正答。是慧行相。今为问起。名发起于行相。能起佛说。慧行相故。或此三问。皆问所修行之体状。名为行相。于中修慧虽标总称。而得自名。别名修行。若依前解。虽诸福智有无为等皆所修诸法。慧为般若之体。独得其名。若依后解。唯在有为。无为非行。便成大过。以问有为行。无为自证亦无有失。以此理微。
>
「行所住处」者，谓彼发起行相所住处也
<
参见《金刚般若论会释》：
行所住处者。行谓三问所发起行相。住处谓所依止。彼修行相所依止道理处所。
>
于中菩萨应如是住，为灭度一切众生故。
发心已于波罗蜜等中相应修行，为得如来色身及法身故。
发生乐欲应远离证道中障碍心，既离慢等、喜动等心已，为证道故应求教诫，然后得彼证道，自此已上皆求佛地，此等如是次第相续。
言说法身者，谓修多罗等。
于不颠倒义想是为实想，应知如言执义彼非实想。
于中身有疲乏，心有热恼，以此二种，于彼精进，若退若不发。
于中妙身者，谓至得身成就身得毕竟转依故。
大身者，一切众生身摄身故。
自此已上皆求佛地应知。
<
参见（宋元版）正释经文段落中：
2、见智净具足
（1）为见净，（2）为智净
3、自在具足、身具足
4、相身具足
参见（明版）：
2、无上见智净具足
（1）为见净，（2）为智净
3、福自在具足
4、身具足
（1）为好具足，（2）为相具足
参见《金刚般若经赞述》：
2、无上见智具足
（1）为无上见净具足，（2）为无上智净具足，（3）为福自在具足
3、随形好身具足
4、相身具足
>
受者说有故，取者取彼道故，如福聚及果中皆不应者。
若有受皆是苦故随有，应知彼苦生故是苦苦，破灭故是坏苦，不相离故是行苦。
复于第四禅及无色中，立不苦不乐受以胜故。
<
参见《金刚般若论会释》：
对治是障。所治金刚。由此经明二障。或唯所知障法执及三业故。
......
对治中有二。初问。后答。答中有二。初标二。后解二。
标二中有解。邪行者是法执分别。是菩萨烦恼。名邪行故。共见正行者。共见是生执。是正行之所对治。由前以标对治之言。列名中略但言共见正行。正行非所治故。邪行即对治。后共见是正行之所对治。法执唯菩萨断。但言邪行。是菩萨邪行。即知法执。其生执三乘通断。故言共见。见是分别。违生空无分别智。名分别非。是俱生分别之惑。名为分别。
彼义不然。此论后卷上求佛地国土中云。若菩萨言。我成就庄严国土。则非菩萨。此义为共见正行中转。为断彼故。安立第一义等。又云。若言我成就即为人我取。庄严国土者。是法我取。故知二取。俱名共见。障于正行。今正解者。邪行者是身语意行。二执所起行。今论多说。是意邪行。生如是心意分别邪行业故。第二住处中应行布施。是邪行对治故。共见正行。对治方是二执。见谓分别故。分别执著。是菩萨烦恼。正是所除。如次前引。后卷中说。此中二种。如第二地说。断二愚误犯三业。即是此中二种对治。邪行对治。于彼彼位。各各因行彼行。方起不名为共。但名邪行。共见正行。见烦恼障及所知障。分别见体。诸位之中共所断故。此解虽通人法二执。准所知障名金刚。不说烦恼障。彼唯佛菩提智之所能断故。
>
此中见者，谓分别也。
<
参见《金刚般若论会释》：
不共者。不与相应义。谓妄所执。佛所说不与相应。相应者相契当故。所说契理故。解不共相应中。初标二。后重解。重解中但解相应。所不相应即是不共。
>
<
参见《金刚般若论会释》：
以虽不说亦自知故者。谓依真谛。妄计所执。不共之法。佛虽不说。以为真道般若之体。令人修学佛亦自知为无。故无自性。
>
<
参见《金刚般若论会释》：
可解地前胜解行地名信行。以信为首。而起于行。未为证故。又胜解长时。必由斯初信。信于一切功德有故为名。又信自是初住处。行是余住处。合以为目。
>
<
参见《金刚般若论会释》：
十地证得无漏智见。得四证净心。分除障名净心地。
>
<
参见《金刚般若论会释》：
如来地显。不须别配。即究竟住处故。
>
<
参见《金刚般若论会释》：
初解金刚有二。初显金刚通能治所治二义相。后解能治。
金刚如说。入正见行。入邪见行者。正见谓正定聚。邪见谓邪定聚。行善恶行。能入彼聚。名彼二行。或泛指言。如说说善恶二人行善恶。此行入正见聚类。此行入耶见聚类。邪正虽殊。俱名见行。今者能治三慧。所治二障。染善虽殊。俱名金刚。涅槃经云。金刚极坚。万物不能坏。除白羊角及以龟甲。智障虽坚。凡夫俗智。二乘菩提智。皆不能断。或障虽坚。凡夫智不能断种。二乘真智不能断习。唯发大乘佛菩提心。三慧方能折伏或断。此喻入耶见行。又如玉石性极坚牢。非物所坏。唯除金刚。方能摧破。二障亦尔。性极坚牢。非凡俗智。二乘真智之所摧坏。大乘三慧。如彼金刚。方能伏断。究竟断位金刚修慧。故经唯说金刚喻定。此喻正见行。是谓金刚名有二义相。一所破义。二能破义。非是能断亦有二义。非所断故。亦非以金刚及能断。为有二义故。邪正二见喻不相应故。故不可以金刚唯为所断。智因坚细不成故。亦不可以金刚唯为能断。二义相不成故。由此应如此中所解。
>
<
参见《金刚般若论会释》：
然文略不解出所治金刚。于能断中。庵含方显。解能治金刚中。标细牢固。以隋时翻国讳坚。遂改为细。智固者种子。不可坏者现行。现行中初是闻思。后是修慧。修慧之中。初是有漏修。后是无漏修。无漏修中。初是十地位。后是如来位。十地中。初加行道。后是无间解脱道。无间解脱道中。初是无间道。后是解脱道。佛位中初是种子。后是现行。
>
<
参见《金刚般若论会释》：
能断中。闻思修为能断。观照能断之体。七地已前。初二有漏。后一通二。设前二慧修中通成。虽无文说。然为修慧等。别时起作用。八地已上念念俱能起二用。初二伏或。后一正断。如金刚断处而断者。智如金刚。所断如玉石。二障处而断。又障如金刚。能断为地如白羊角。闻思修能断处而断。
>
<
参见《金刚般若论会释》：
解不共义有二。初标指。如画金刚等。后显五通。依此不共义。
初中有三。一标。二指。三结。如画金刚有二。一如画金刚。膊跨则阔。其腰则狭。有动作故。喻令进趣。二如画金刚杵。两头阔其腰狭。极坚胜故。令知深妙在信行地。佛地阔者。此喻文义俱长。净心地狭。文义狭故。所以然者。有二义。以凡夫时。凡所修行。求佛果万行究修。欲愿广大。虽有四善根位。欲入见道少别修行。从长时多分广大意乐。故名阔。佛位中通业智见。证达利乐。皆是广大。故说二文。正所广阔。十地菩萨等地皆修一行。进求后地。虽少求佛位。非无分齐而修。故名挟。故随三位。说经阔狭。又今为不定性及定性先未有种性发心者为问。三答有三种。性发心无分别行。令求佛果故。佛果及初位皆文义阔。十地行相彼虽有。而由不能修因言而显。不须广指。非二乘等初发心所行。故略指狭。
>
<
参见《金刚般若论会释》：
结云。此显不共义。诸经不尔。不名不共。由此所明理智阔狭故。此文字教。独名曰金刚故。第三金刚称不共义。
>
<
参见《金刚般若论会释》：
显五通依不共中意说。下文所说。五种依义。说相摄持。安立显现。皆依此三地。离此地外。无别所明故。此三地各有多行所住处。故名上上依止。以非一故名上上。此中略不解般若。但说三慧。不论实相等。不尽法故。
>